פגישה בנכר 
עמדו מאה איש בכיכר אדומה; ממרחביה, אילת וכנרת,; ורבבות יהודים בכיכר אדומה; עמדו למולם עמידה דמומה; ודמעה גדולה ניגרת,; ובלב עיר נכרית נשמה האומה; והיתה רוח אחרת.; אז מלמל האחד: "ברוכים" וחדל -; ולחש השני: מי יתנני -; קול חנוק לשלישי: מי יתנני סנדל; של הנער הלז ועפר נהלל; בחיי ובמותי יכסני.; ואשה נפלה על צוארי יגאל; ונשקה -; לאדמת ישראל.; התעלו מאה איש ועלו לתורה; ממרחביה, אילת וכנרת.; ורבבות יהודים בחדווה ומורא; שומעים לקולות ורואים הבשורה:; ודמעה גדולה ניגרת; ובלב עיר נכרית נשמה המכורה; והיתה רוח אחרת.; אז מלמל האחד ...; חזרו מאה איש עמוסי חלומם; למרחביה, אילת וכנרת,; ורבבות אגדות הם נשאו בלבם,; ורבבות ערגונות להרוות אדמתם; בדמעה גדולה ניגרת.; ושבו שונים: יען רוח העם,; אופפם לוהטה וזוכרת.; אז מלמל האחד: עוד נפשי הלומה; ולחש השני: אין לשכוח!; קול חנוק לשלישי: בכיכר האדומה; ראיתי, אחים את נשמת האומה; עולה בענות ובכוח!; וכצו האשה אז כרע יגאל; ונשק -; לאדמת ישראל.; 